
3-й час
Тропа́рь Вхо́да Госпо́дня во Иерусали́м, глас 1
О́бщее воскресе́ние / пре́жде Твоея́ стра́сти уверя́я, / из ме́ртвых воздви́гл еси́ Ла́заря, Христе́ Бо́же. / Те́мже и мы, я́ко о́троцы побе́ды зна́мения нося́ще, / Тебе́ Победи́телю сме́рти вопие́м: / оса́нна в вы́шних, / благослове́н Гряды́й во и́мя Госпо́дне.
Сла́ва Отцу́, и Сы́ну, и Свято́му Ду́ху.
Ин тропа́рь Вхо́да Госпо́дня во Иерусали́м, глас 4
Спогре́бшеся Тебе́ креще́нием, Христе́ Бо́же наш, / безсме́ртныя жи́зни сподо́бихомся Воскресе́нием Твои́м, / и воспева́юще зове́м: / оса́нна в вы́шних, / благослове́н Гряды́й во и́мя Госпо́дне.
Конда́к Вхо́да Госпо́дня во Иерусали́м, глас 6
На престо́ле на Небеси́, / на жребя́ти на земли́ носи́мый, Христе́ Бо́же, / А́нгелов хвале́ние / и дете́й воспева́ние прия́л еси́, зову́щих Ти: / благослове́н еси́, Гряды́й Ада́ма воззва́ти.
6‑й час
Тропа́рь Вхо́да Госпо́дня во Иерусали́м, глас 1
О́бщее воскресе́ние / пре́жде Твоея́ стра́сти уверя́я, / из ме́ртвых воздви́гл еси́ Ла́заря, Христе́ Бо́же. / Те́мже и мы, я́ко о́троцы побе́ды зна́мения нося́ще, / Тебе́ Победи́телю сме́рти вопие́м: / оса́нна в вы́шних, / благослове́н Гряды́й во и́мя Госпо́дне.
Сла́ва Отцу́, и Сы́ну, и Свято́му Ду́ху.
Ин тропа́рь Вхо́да Госпо́дня во Иерусали́м, глас 4
Спогре́бшеся Тебе́ креще́нием, Христе́ Бо́же наш, / безсме́ртныя жи́зни сподо́бихомся Воскресе́нием Твои́м, / и воспева́юще зове́м: / оса́нна в вы́шних, / благослове́н Гряды́й во и́мя Госпо́дне.
Конда́к Вхо́да Госпо́дня во Иерусали́м, глас 6
На престо́ле на Небеси́,/ на жребя́ти на земли́ носи́мый, Христе́ Бо́же,/ А́нгелов хвале́ние/ и дете́й воспева́ние прия́л еси́, зову́щих Ти:/ благослове́н еси́, Гряды́й Ада́ма воззва́ти.
Божественная Литургия свт. Иоанна Златоуста
Антифон 1, глас 2, псалом 114.
Стих 1: Возлюби́х, я́ко услы́шит Госпо́дь/ глас моле́ния моего́.
Припев: Моли́твами Богоро́дицы, Спа́се, спаси́ нас.
Стих 2: Я́ко приклони́ у́хо Свое́ мне,/ и во дни моя́ призову́.
Припев: Моли́твами Богоро́дицы, Спа́се, спаси́ нас.
Стих 3: Объя́ша мя боле́зни сме́ртныя,/ беды́ а́довы обрето́ша мя.
Припев: Моли́твами Богоро́дицы, Спа́се, спаси́ нас.
Стих 4: Скорбь и боле́знь обрето́х,/ и и́мя Госпо́дне призва́х.
Припев: Моли́твами Богоро́дицы, Спа́се, спаси́ нас.
Та́же оба ли́ка вку́пе: Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.
Припев: Моли́твами Богоро́дицы, Спа́се, спаси́ нас.
Антифон 2, псалом 115.
Стих 1: Ве́ровах, те́мже возглаго́лах,/ аз же смири́хся зело́.
Припев: Спаси́ ны, Сы́не Бо́жий,/ возсе́дый на жребя́, пою́щия Ти:/ аллилу́иа.
Стих 2: Что возда́м Го́сподеви о всех,/ я́же воздаде́ ми?
Припев: Спаси́ ны, Сы́не Бо́жий,/ возсе́дый на жребя́, пою́щия Ти:/ аллилу́иа.
Стих 3: Ча́шу спасе́ния прииму́,/ и и́мя Госпо́дне призову́.
Припев: Спаси́ ны, Сы́не Бо́жий,/ возсе́дый на жребя́, пою́щия Ти:/ аллилу́иа.
Стих 4: Моли́твы моя́ Го́сподеви возда́м,/ пред все́ми людьми́ Его́.
Припев: Спаси́ ны, Сы́не Бо́жий,/ возсе́дый на жребя́, пою́щия Ти:/ аллилу́иа.
Лик: Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.
Песнь Господу Иисусу Христу
Лик: Единоро́дный Сы́не и Сло́ве Бо́жий, Безсме́ртен Сый / и изво́ливый спасе́ния на́шего ра́ди / воплоти́тися от Святы́я Богоро́дицы и Присноде́вы Мари́и, / непрело́жно вочелове́чивыйся, / распны́йся же, Христе́ Бо́же, сме́ртию смерть попра́вый, / Еди́н Сый Святы́я Тро́ицы, / спрославля́емый Отцу́ и Свято́му Ду́ху, спаси́ нас.
Антифон 3, глас 1, псалом 117:
Стих 1: Испове́дайтеся Го́сподеви я́ко благ, я́ко в век ми́лость Его́.
Тропарь, глас 1: О́бщее воскресе́ние/ пре́жде Твоея́ Стра́сти уверя́я,/ из ме́ртвых воздви́гл еси́ Ла́заря, Христе́ Бо́же./ Те́мже и мы, я́ко о́троцы побе́ды зна́мения нося́ще,/ Тебе́ победи́телю сме́рти вопие́м:/ оса́нна в вы́шних,// благослове́н Гряды́й во и́мя Госпо́дне.
Стих 2: Да рече́т у́бо дом Изра́илев: я́ко благ, я́ко в век ми́лость Его́.
О́бщее воскресе́ние/ пре́жде Твоея́ Стра́сти уверя́я,/ из ме́ртвых воздви́гл еси́ Ла́заря, Христе́ Бо́же./ Те́мже и мы, я́ко о́троцы побе́ды зна́мения нося́ще,/ Тебе́ победи́телю сме́рти вопие́м:/ оса́нна в вы́шних,// благослове́н Гряды́й во и́мя Госпо́дне.
Стих 3: Да рече́т у́бо дом Ааро́нь: я́ко благ, я́ко в век ми́лость Его́.
О́бщее воскресе́ние/ пре́жде Твоея́ Стра́сти уверя́я,/ из ме́ртвых воздви́гл еси́ Ла́заря, Христе́ Бо́же./ Те́мже и мы, я́ко о́троцы побе́ды зна́мения нося́ще,/ Тебе́ победи́телю сме́рти вопие́м:/ оса́нна в вы́шних,// благослове́н Гряды́й во и́мя Госпо́дне.
Стих 4: Да реку́т у́бо вси боя́щиися Го́спода: я́ко благ, я́ко в век ми́лость Его́.
О́бщее воскресе́ние/ пре́жде Твоея́ Стра́сти уверя́я,/ из ме́ртвых воздви́гл еси́ Ла́заря, Христе́ Бо́же./ Те́мже и мы, я́ко о́троцы побе́ды зна́мения нося́ще,/ Тебе́ победи́телю сме́рти вопие́м:/ оса́нна в вы́шних,// благослове́н Гряды́й во и́мя Госпо́дне.
Входное
Вход Господень в Иерусалим: Благослове́н гряды́й во И́мя Госпо́дне,/ благослови́хом вы из до́му Госпо́дня,/ Бог Госпо́дь и яви́ся нам.
Затем лик поет тропари и кондаки по уставу.
Тропари по входе
Тропа́рь Вхо́да Госпо́дня во Иерусали́м, глас 1
О́бщее воскресе́ние/ пре́жде Твоея́ стра́сти уверя́я,/ из ме́ртвых воздви́гл еси́ Ла́заря, Христе́ Бо́же./ Те́мже и мы, я́ко о́троцы побе́ды зна́мения нося́ще,/ Тебе́ Победи́телю сме́рти вопие́м:/ оса́нна в вы́шних,// благослове́н Гряды́й во и́мя Госпо́дне.
Сла́ва Отцу́, и Сы́ну, и Свято́му Ду́ху.
Ин тропа́рь Вхо́да Госпо́дня во Иерусали́м, глас 4
Спогре́бшеся Тебе́ креще́нием, Христе́ Бо́же наш,/ безсме́ртныя жи́зни сподо́бихомся Воскресе́нием Твои́м,/ и воспева́юще зове́м:/ оса́нна в вы́шних,// благослове́н Гряды́й во и́мя Госпо́дне.
И ны́не, и при́сно, и во ве́ки веко́в. Ами́нь.
Конда́к Вхо́да Госпо́дня во Иерусали́м, глас 6
На престо́ле на Небеси́,/ на жребя́ти на земли́ носи́мый, Христе́ Бо́же,/ А́нгелов хвале́ние и дете́й воспева́ние прия́л еси́, зову́щих Ти:// благослове́н еси́, Гряды́й Ада́ма воззва́ти.
Чтение Апостола
По окончании Трисвятого диакон, возглашает: Во́нмем.
Священник: Мир всем.
Чтец: И ду́хови твоему́.
Диакон: Прему́дрость.
Прокимен на Вход Господень в Иерусалим
Чтец: Прокимен, глас 4: Благослове́н Гряды́й во И́мя Госпо́дне,/ Бог Госпо́дь, и яви́ся нам.
Лик: Благослове́н Гряды́й во И́мя Госпо́дне,/ Бог Госпо́дь, и яви́ся нам.
Чтец: Стих: Испове́дайтеся Го́сподеви я́ко благ, я́ко в век ми́лость Его́.
Лик: Благослове́н Гряды́й во И́мя Госпо́дне,/ Бог Госпо́дь, и яви́ся нам.
Чтец: Благослове́н Гряды́й во И́мя Госпо́дне, 
Лик: Бог Госпо́дь, и яви́ся нам.
Диакон: Прему́дрость.
Во время пения прокимна и чтения Апостола диакон кадит престол, алтарь, служащих, а также иконостас и весь народ.
И чтец надписание Апостола: К Филипписи́ем посла́ния свята́го Апо́стола Па́вла чте́ние.
И паки диакон: Во́нмем.
на Вход Господень в Иерусалим: 
Зачало 247 Неделя цветная. (Флп.4:4-9)
Бра́тие, ра́дуйтеся всегда́ о Го́споде, и па́ки реку́, ра́дуйтеся. Кро́тость ва́ша разу́мна да бу́дет всем челове́ком. Госпо́дь близ. Ни о че́мже пецы́теся, но во всем моли́твою и моле́нием со благодаре́нием проше́ния ва́ша да сказу́ются к Бо́гу. И мир Бо́жий, превосходя́й всяк ум, да соблюде́т сердца́ ва́ша и разуме́ния ва́ша о Христе́ Иису́се. Про́чее же, бра́тие моя́, ели́ка суть и́стинна, ели́ка че́стна, ели́ка пра́ведна, ели́ка пречи́ста, ели́ка прелюбе́зна, ели́ка доброхва́льна, а́ще ка́я доброде́тель, и а́ще ка́я похвала́, сия́ помышля́йте. И́мже и научи́стеся, и прия́сте, и слы́шасте, и ви́десте во мне, сия́ твори́те, и Бог ми́ра бу́дет с ва́ми.
Священник: Мир ти.
Чтец: И ду́хови твоему́.
Диакон: Прему́дрость.
Чтец: Аллилу́иа. Аллилу́иа. Аллилу́иа, глас 1.
Лик: Аллилу́иа. Аллилу́иа. Аллилу́иа.
Аллилуиарий на Вход Господень в Иерусалим
Чтец: Воспо́йте Го́сподеви песнь но́ву, я́ко ди́вна сотвори́ Госпо́дь.
Лик: Аллилу́иа. Аллилу́иа. Аллилу́иа.
Чтец: Ви́деша вси концы́ земли́ спасе́ние Бо́га на́шего.
Лик: Аллилу́иа. Аллилу́иа. Аллилу́иа.
Задостойник, глас 4-й
Припев: Благовеству́й, земле́, ра́дость ве́лию, // хвали́те, Небеса́, Бо́жию сла́ву.
Ирмо́с: Я́ко одушевле́нному Бо́жию киво́ту,/ да ника́коже ко́снется рука́ скве́рных;/ устне́ же ве́рных Богоро́дице немо́лчно,/ глас А́нгела воспева́юще, с ра́достию да вопию́т:// ра́дуйся, Благода́тная, Госпо́дь с Тобо́ю.
Причастны
Причастен на Вход Господень в Иерусалим
Благослове́н Гряды́й во И́мя Госпо́дне, Бог Госпо́дь, и яви́ся нам.
[bookmark: _GoBack]Аллилу́иа. Аллилу́иа. Аллилу́иа.
5
Ноты и последования на каждый день: Азбука певческая azbyka.ru/kliros 


5
Ноты и последования на каждый день: Азбука певческая azbyka.ru/kliros 

